Jan Smets

Jan Smets (født 2. januar 1951 i Gent) er en belgisk økonom, som fra 11. april 2015 til 1. januar 2019 var sentralbanksjef i Belgias nasjonalbank (Nationale Bank van België). 

Smets er utdannet innen økonomi fra Universitetet i Gent i 1972. 

Han begynte å arbeide ved Belgias nasjonalbank i 1973, og har hatt ulike stillinger der. Han begynte som trainee i informasjonsavdelingen, og i 1974 ble han attaché. Han ble kontorsjef i 1976, og fra 1982 til 1984 var han avdelingsleder for forskningsavdelingen ved sentralbanken. I 1984 gikk han over til en stilling som rådgiver i samme avdeling. 

I 1988 gikk han over til politikken, som adjunkt-kabinettsjef for visestatsminister Jean-Luc Dehaene. Denne stillingen hadde han til 1991, da han ble kabinettsjef for statsminister Wilfried Martens. Denne stillingen beholdt han også da Jean-Luc Dehaene ble statsminister i 1992. 

Han returnerte til sentralbanken i november 1994, som leder for forskningsavdelingen. Han ble direktør i 1999 for en seksårstermin, og denne ble i 2005 og 2011 fornyet for seks nye år. Smets ble utpekt som Luc Coenes arvtaker som sentralbanksjef allerede 10. mars 2014, og da Coene gikk av 10. mars 2015 overtok Smets stillingen 11. mars.Noodls.com - End of the term of office of governor Coene and appointment governor Smets, besøkt 6. mai 2015. Som sentralbanksjef representerer han Belgia i blant annet European Systemic Risk Board, Den internasjonale bank for gjenoppbygging og utvikling, European Systemic Risk Board og G-10. 

Smets pensjonerte seg 1. januar 2019, og stillingen som sentralbanksjef ble da overtatt av Pierre Wunsch.VRT.be - Gouverneur Jan Smets met pensioen: hoe laat hij de Nationale Bank en de economie achter?, besøkt 14. juni 2022.Centralbanking.com - New governor starts work at Belgian central bank, besøkt 14. juni 2022.

 Referanser 

 Eksterne lenker 
 Presentasjon hos Belgias nasjonalbank

Kategori:Belgiske økonomer
Kategori:Sentralbanksjefer
Kategori:Personer fra Gent
Kategori:Fødsler i 1951